Suchinthana/ta-wikipedia huggingface dataset:
கோத்தா திங்கி மாவட்டம்

(கோத்தா திங்கி எனும் பெயரில் கோத்தா திங்கி மாவட்டம்; கோத்தா திங்கி நகரம் என இரு இடங்கள் உள்ளன.)

கோத்தா திங்கி மாவட்டம் என்பது (மலாய்:Daerah Kota Tinggi; ஆங்கிலம்:Kota Tinggi District; சீனம்:哥打丁宜县) மலேசியா, ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு கோத்தா திங்கி நகரம் தலைநகரமாக விளங்குகிறது. 

கோத்தா திங்கி மாவட்டம் கோலாலம்பூர் மாநகரில் இருந்து 291 கி.மீ.; மூவார் நகரில் இருந்து 152 கி.மீ.; குளுவாங் நகரில் இருந்து 71 கி.மீ.; ஜொகூர் பாரு நகரில் இருந்து 34 கி.மீ.; தொலைவில் அமைந்து உள்ளது. 

கோத்தா திங்கி நகரம்; கோலா செடிலி (Kuala Sedili); சுங்கை ரெங்கிட் (Sungai Rengit); மற்றும் பெங்கேராங் (Pengerang) பகுதியின் குடியிருப்புகளைக் கோத்தா திங்கி நகராட்சி (Kota Tinggi District Council) நிர்வகிக்கிறது.

பொது

பெங்கேராங் பகுதியைத் தளமாகக் கொண்ட தென் பகுதிகளைப் பெங்கேராங் நகராட்சி (Pengerang Municipal Council) நிர்வகிக்கிறது. பெங்கேராங் என்பது கோத்தா திங்கி மாவட்டத்தின் துணை மாவட்டமாகும். 2015-ஆம் ஆண்டில் உருவாக்கப்பட்டது.

ஜொகூர் மாநிலத்தில் மிகப்பெரிய மாவட்டமான கோத்தா திங்கி மாவட்டத்தின் பரப்பளவு 3,482 சதுர கி.மீ. மாநிலத்தின் 18.34% பகுதியை உள்ளடக்கியது.

தேர்தல் முடிவுகள்

மலேசிய மக்களவை

மலேசியப் பொதுத் தேர்தல், 2022

மலேசியப் பொதுத் தேர்தல், 2018
மலேசிய மக்களவையில் கோத்தா திங்கி மாவட்டத்தின் தொகுதிகள்

ஜொகூர் மாநிலச் சட்டமன்றம் 
ஜொகூர் மாநிலச் சட்டமன்றத்தில் கோத்தா திங்கி மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (Suruhanjaya Pilihan Raya Malaysia - Election Commission of Malaysia) வெளியிட்ட பொதுத் தேர்தல் முடிவுகள்:

நிர்வாகப் பகுதிகள்

கோத்தா திங்கி மாவட்ட மன்றம் மற்றும் பெங்கேராங் நகராட்சி மன்றம் ஆகிய இரண்டு உள்ளூராட்சிகளால் இந்த மாவட்டம் நிர்வகிக்கப் படுகிறது. கோத்தா திங்கி மாவட்ட மன்றம் வடமேற்கு பகுதியை நிர்வகிக்கிறது. 

பெங்கேராங் நகராட்சி மன்றம் 16 ஜனவரி 2017-ஆம் தேதி தொடங்கப்பட்டது. அதற்கு முன்னர் பெங்கெராங் உள்ளூர் ஆணையம் என அழைக்கப்பட்டது. இந்தப் பெங்கேராங் நகராட்சி மன்றம் 1,288 கி.மீ. பரப்பளவு கொண்ட தென்கிழக்குப் பகுதியை நிர்வகிக்கிறது.

முக்கிம்கள்

கோத்தா திங்கி மாவட்டம் 10 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

 ஜொகூர் லாமா (Johor Lama)
 காம்பாவ் (Kambau)
 கோத்தா திங்கி நகரம்
 பந்தாய் தீமோர் (Pantai Timur)
 பெங்கேராங் (Pengerang)
 செடிலி பெசார் (Sedili Besar)
 செடிலி கிச்சில் (Sedili Kechil)
 தஞ்சோங் சூராட் (Tanjung Surat)
 உலு சுங்கை ஜொகூர் (Ulu Sungai Johor)
 உலு சுங்கை செடிலி பெசார் (Ulu Sungai Sedili Besar)

நகரங்கள்

ஆறுகள்
கோத்தா திங்கி மாவட்டத்தில் உள்ள ஆறுகள்.

 ஜொகூர் ஆறு
 லெபம் ஆறு
 சாந்தி ஆறு
 செடிலி பெசார் ஆறு
 செடிலி கெசில் ஆறு

பொருளியல்
கோத்தா திங்கி மாவட்டத்தின் முக்கிய பொருளாதார நடவடிக்கைகள் சுற்றுச்சூழல் சுற்றுலா; விவசாயம்; உயிரி தொழில்நுட்பம்; பெட்ரோலிய வேதிப்பொருட்கள்;  எண்ணெய் மற்றும் எரிவாயு ஆகும். 

கோத்தா திங்கி மாவட்ட நிலப்பகுதிகளில் 60% வேளாண்மை நோக்கத்திற்காகப் பயன்படுத்தப்படுகிறது. டெசாரு கடற்கரைப் பகுதியில், ஜொகூர் மாநில அரசு 1,578 ஹெக்டர் பரப்பளவில் ஓர் ஒருங்கிணைந்த சுற்றுலாப் பகுதியை உருவாக்கி உள்ளது.

சான்றுகள்

மேலும் காண்க
 மலேசிய மாவட்டங்கள்

வெளி இணைப்புகள் 
 
 

மலேசியாவின் மாவட்டங்கள்
ஜொகூரின் மாவட்டங்கள்‎
வசுந்தரா காஷ்யப்

வசுந்தரா காஷ்யப் (Vasundhara Kashyap) என்பவர் ஒரு இந்திய திரைப்பட நடிகை, வடிவழகி ஆவார். இவர் முதன்மையாக தமிழ் படங்களில் நடித்துள்ளார்

தொழில் 
வசுந்தரா  தமிழ் தந்தைக்கும், மகாராட்டிர தாய்க்கும் பிறந்தவர். இவர் முதலில் 2006 ஆண்டு   வட்டாரம் படத்தில் நடித்தார். பின்னர் காலைப்பனி, ஜெயம் கொண்டான்,  பேராண்மை உள்ளிட்ட படங்களில் தோன்றினார். மிஸ் சென்னை போட்டியில் பங்கேற்ற இவர் மிஸ் கிரியேட்டிவிட்டி என முடிசூட்டப்பட்டார், அதைத் தொடர்ந்து இவர் வடிவழகி தொழிலில் ஈடுபட்டார். தென்மேற்கு பருவகாற்று படத்தின்போது தனது பெயரை வசுந்தரா காஷ்யப் என்று மாற்றினார்.

திரைப்படவியல் 

 குறிப்புகள் ஏதும் குறிக்கப்படாவிட்டாதவை, எல்லாம்  தமிழ் படங்களாகும்.

குறிப்புகள்

வெளி இணைப்புகள் 

1989 பிறப்புகள்
தெலுங்குத் திரைப்பட நடிகைகள்
தமிழ் நடிகைகள்
தமிழ்த் திரைப்பட நடிகைகள்
வாழும் நபர்கள்
இந்துமதி கதிரேசன்

இந்துமதி கதிரேசன் (Indumathi Kathiresan) இந்தியாவைச் சேர்ந்த ஒரு கால்பந்து வீராங்கணையாவார். 1994 ஆம் ஆண்டு சூன் மாதம் 5 ஆம் நாள் இவர் பிறந்தார். நடுக்கள ஆட்டக்காரராகவும் இந்திய மகளிர் தேசிய கால்பந்து அணியின் தலைவராகவும் இந்துமதி விளையாடுகிறார்.

பன்னாட்டுப் போட்டிகள் 
2014 ஆம் ஆண்டு முதல் இந்துமதி இந்திய மகளிர் தேசிய கால்பந்து அணியை பிரதிநிதித்துவப்படுத்தி வருகிறார்.   2014 ஆம் ஆண்டு நடைபெற்ற தெற்காசிய கால்பந்துக் கூட்டமைப்பு மகளிர் கால்பந்தாட்ட  சாம்பியன் பட்டப் போட்டியில்  இந்துமதி 6 கோல்களை அடித்தார். பின்னர் தேசிய அணியின் வழக்கமான தேர்வாளராகத் தேர்ந்தெடுக்கப்பட்டார். 2016 தெற்காசிய விளையாட்டுப் போட்டிகளில் தங்கம் வென்ற இந்திய அணியின் ஒரு பகுதியாகவும் இந்துமதி இருந்தார். 2016 தெற்காசிய கால்பந்துக் கூட்டமைப்பு மகளிர் கால்பந்தாட்ட  சாம்பியன் போட்டிக்கான அணியில் தேர்ந்தெடுக்கப்பட்டார். இப்போட்டியில் அணிக்காக 2 கோல்களை அடித்தார். பின்னர் 2019 ஆம் ஆண்டு தெற்காசிய கால்பந்துக் கூட்டமைப்பு மகளிர் கால்பந்தாட்டப் போட்டியில் 4 கோல்களை அடித்து அப்போட்டியில் அதிக கோள்கள் அடித்த வீராங்கனை என்ற சிறப்பைப் பெற்றார்.

கால்பந்தாட்ட புள்ளி விவரங்கள்

கௌரவங்கள் 
 2016 தெற்காசிய விளையாட்டுப் போட்டிகள்
 தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் 2014, 2016-2017, 2019

மேற்கோள்கள்  

1994 பிறப்புகள்
வாழும் நபர்கள்
கடலூர் மாவட்ட நபர்கள்
தமிழ்நாட்டு விளையாட்டு வீராங்கனைகள்
தமிழக காற்பந்தாட்ட வீரர்கள்
அரியூர் ஊராட்சி

ஆரியூர் ஊராட்சி (Ariyoor Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி,  விராலிமலை  சட்டமன்றத் தொகுதிக்கும்  கரூர்  மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1480 பேர் ஆவர். இவர்களில் பெண்கள் 753 பேரும் ஆண்கள் 727  பேரும் உள்ளடங்குவர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# குறிச்சிப்பட்டி
 சொக்கம்பட்டி
 காஞ்சிராம்பட்டி
 ஆலத்தூர்

சான்றுகள் 

புதுக்கோட்டை மாவட்ட ஊராட்சிகள்
த. இ. க. ஊராட்சித் திட்டம்
நவம்பர் ஸ்டோரி

நவம்பர் ஸ்டோரி என்பது இந்திரா சுப்ரமணியம் இயக்கிய ஹாட்ஸ்டார் ஸ்பெஷல்களுக்கான இந்திய தமிழ் மொழி குற்றத் திகிலூட்டும் வலைத் தொடர் ஆகும். இத்தொடர் இந்தி, தெலுங்கு மொழிகளிலும் வெளியானது. இத்தொடரை விகடன் குழுமம் தயாரித்தது.

தமன்னா பாட்டியாவும் பசுபதியும் முன்னணி பாத்திரத்தில் நடித்தனர். இவர்களுடன் ஜிஎம் குமார், விவேக் பிரசன்னா மற்றும் மைனா நந்தினி ஆகியோர் நடித்துள்ளனர். இந்தத் தொடரில் கொலை மர்மம் குறித்தானதாகும். இது 2021 மே 20 அன்று டிஸ்னி + ஹாட்ஸ்டாரில்.

மனநலம் பாதிக்கப்பட்டவராக நடித்த நமிதா கிருஷ்ணமுர்த்தி, குழந்தை ஏசுவாக நடித்த ஜானி ஆகியோர் நடிப்பினை விமர்சகர்கள் பாராட்டினர்.

சுருக்கம் 
அல்சைமர் நோயால் பாதிக்கப்பட்ட ஒரு பிரபல நாவலாசிரியர் கொலை நடந்த இடத்தில் இருக்கிறார். அவருக்கு என்ன நடந்தது? என்பது தெரியவில்லை. அவருடைய மகளான நாயகி அவரை கொலை குற்றத்திலிருந்து காப்பாற்ற கொலை செய்யப்பட்டவர் யார் என்பதை அறிய முற்படுகிறார்.

நாவலாசிரியை மகள் காப்பாற்றினாரா? கொலையை யார் செய்தது என்பது கதை.

நடிகர்கள் 

 அனுராத கணேசனாக தமன்னா பாட்டியா
 குலந்தாய் யேசுவாக பசுபதி எம்
 கணேசனாக ஜி. எம். குமார்
 மலர்மன்னனாக விவேக் பிரசன்னா
 சுடலையாக அருல்டாஸ்
 சித்ராவாக மைனா நந்தினி
 இளம் குழந்தை யேசுவாக ஜானி (கல்லூரி)
 தரணி சுரேஷ்குமார்
 பினுவாக அர்ஷத் பெராஸ்
 அகமதுவாக கே.புரனேஷ்
 நீதாவாக புஜித தேவராஜு
 மத்தியாக நமீதா கிருஷ்ணமூர்த்தி
 சந்தீப்பாக நிஷாந்த் நாயுடு
 ஜனகி சுரேஷ்
 சூப்பர்குட் சுப்பிரமணி

அத்தியாயங்கள்

உற்பத்தி 
நவம்பர் 2019 அன்று, தமிழ் பத்திரிகையான விகடன் குழுமத்தின் தொலைக்காட்சி பிரிவான விகடன் டெலிவிஸ்டாஸ் மற்றும் இணைய செயலி டிஸ்னி + ஹாட்ஸ்டார் இணைந்து வலைத் தொடரை அறிவித்தன. நவம்பர் ஸ்டோரி என்ற தலைப்பில், தயாரிப்பாளர்கள் இந்திர சுப்பிரமணியனை இயக்குனராக அறிவித்தனர். தமன்னா, பசுபதி மற்றும் ஜி.எம்.குமார் ஆகியோர் முக்கிய வேடங்களில் நடித்துள்ளனர். தமன்னா தனது டிஜிட்டல் அறிமுகத்தைப் பற்றி "ஸ்ட்ரீமிங் தளங்கள் இரண்டு மணிநேர சினிமா நேர எல்லைக்கு வெளியே மிகவும் சவாலான பாத்திரங்களைக் கொண்டு களமிறங்க விரும்பும் திறமையான நடிகர்களுக்கான புதிய விளையாட்டு மைதானம்." என குறிப்பிட்டார். தொடரின் கதாபாத்திரத்தைப் பற்றி "நீண்ட வலைத் தொடர் வடிவம் என் திறமைகளை வெளிப்படுத்த சரியான ஊடகமாகும், ஏனெனில் இது ஒரே நேரத்தில் ஐந்து படங்களைச் செய்வது போன்றது. நிறைய விவரங்கள் உள்ளன, மேலும் ஒரு பாத்திரத்தை ஆழமாக ஆராயலாம்.
" என்றார். அக்டோபர் 2020 இல், டிஸ்னி + ஹாட்ஸ்டார் தொடரின் தலைப்பை நவம்பர் ஸ்டோரிஎன்று அறிவித்தனர்.

படப்பிடிப்பு 
இந்தத் தொடரின் படப்பிடிப்பு 2019 நவம்பர் தொடக்கத்தில் தொடங்கியது மற்றும் தொடரின் முதல் அட்டவணை மாத இறுதிக்குள் நிறைவடைந்தது. நாடு முழுவதும் COVID-19 பூட்டுதல் நடைபெறுவதற்கு முன்னர், மார்ச் 2020 க்குள் இந்த தொடரின் பெரும்பாலான படங்களை படமாக்க முடிந்தது, இருப்பினும் தொடரின் உற்பத்தி மற்றும் பிந்தைய தயாரிப்பு COVID-19 கட்டுப்பாடுகளால் பாதிக்கப்பட்டது. மீதமுள்ள பகுதிகள் பூட்டப்பட்ட பிறகு எடுக்கப்பட்டு 2021 ஜனவரியில் நிறைவு செய்யப்பட்டன.

வெளியீடு 
டிஸ்னி + ஹாட்ஸ்டார் இந்தத் தொடரின் டீஸரை 24 அக்டோபர் 2020 அன்று வெளியிட்டது, உடன் தமிழ் மொழியில்  உள்ளடக்கங்களை அறிவித்தது. இந்த தொடரின் டிரெய்லர் 6 மே 2021, விகடன் யூடியூப் சேனல் மூலம் வெளியிடப்பட்டது. தமிழ், இந்தி மற்றும் தெலுங்கு பதிப்புகளில் இத்தொடர் வெளியிடப் பட்டது. ஏழு அத்தியாயங்களை உள்ளடக்கிய முழு நிகழ்ச்சியும் 20 மே 2021 தமிழ் மற்றும் தெலுங்கு மற்றும் இந்தி மொழிகளிலும் வெளியானது.

குறிப்புகள்

வெளி இணைப்புகள் 
 

தமிழ் வலைத் தொடர்கள்
ஹாட்ஸ்டார் அசல் நிகழ்ச்சிகள்
ஆரிப் முகமது கான்

ஆரிப் முகமது கான் (Arif Mohammad  Khan) (பிறப்பு: 18 நவம்பர், 1951) ஓர் இந்திய அரசியல்வாதி ஆவார். இவர் தற்போது கேரள ஆளுநராக பணியாற்றி வருகிறார். இவர் முன்னாள் மத்திய அமைச்சர் ஆவார். குறிப்பாக எரிசக்தி மற்றும் சிவில் வானூர்தி போக்குவரத்து துறை அமைச்சராக பணியாற்றியுள்ளார்.

ஆரம்பகால வாழ்க்கை மற்றும் கல்வி 
ஆரிப் முகமது கான் 18 நவம்பர் 1951 அன்று புலந்த்சரில் பிறந்தார். டெல்லியின் ஜாமியா மில்லியா பள்ளியில் பள்ளிக் கல்வியும் அலிகர் இசுலாமிய பல்கலைக்கழகம், மற்றும் லக்னோ பல்கலைக்கழகத்தின் சினா கல்லூரியில் கல்வி பயின்றார் பட்டப் படிப்பை முடித்தார்.

அரசியல் வாழ்க்கை 
கான் இந்திய தேசிய காங்கிரசு கட்சியில் சேர்ந்தார், 1980 ஆம் ஆண்டு கான்பூர் தொகுதியிலிருந்தும் 1984 ஆம் ஆண்டு பக்ரைச் மக்களவை தொகுதியிலிருந்து தேர்ந்தெடுக்கப்பட்டார் . கருத்து வேறுபாடுகள் காரணமாக 1986 ஆம் ஆண்டில் இவர் இந்திய தேசிய காங்கிரசிலிருந்து விலகினார்.

கான் ஜனதா தளத்தில் சேர்ந்தார், 1989 ல் மீண்டும் மக்களவைக்கு தேர்ந்தெடுக்கப்பட்டார். ஜனதா தள ஆட்சியின் போது கான் மத்திய சிவில் விமான மற்றும் எரிசக்தி அமைச்சராக பணியாற்றினார்.

2004 ஆம் ஆண்டில் இவர் பாரதிய ஜனதா கட்சியில் இணைந்தார்.

கேரள ஆளுநர் (2019 - தற்போது வரை) 
இந்தியக் குடியரசுத் தலைவர்  ராம் நாத் கோவிந்தின் உத்தரவின் பேரில் கான் 1 செப்டம்பர் 2019 அன்று கேரள ஆளுநராக நியமிக்கப்பட்டார்.

|-

|-

|-

|-

மேற்கோள்கள் 

இந்திய தேசிய காங்கிரஸ் அரசியல்வாதிகள்
12வது மக்களவை உறுப்பினர்கள்
9வது மக்களவை உறுப்பினர்கள்
8வது மக்களவை உறுப்பினர்கள்
7வது மக்களவை உறுப்பினர்கள்
வி. பி. சிங் ஆட்சி
1951 பிறப்புகள்
வாழும் நபர்கள்
இந்திய முஸ்லிம்கள்
கேரள ஆளுநர்கள்
இராஜபாபு (நடிகர்)

இராஜா பாபு (Raja Babu) (பிறப்பு: புண்யமூர்த்துலா அப்பலா இராஜு ; 20 அக்டோபர் 1937 - 14 பிப்ரவரி 1983) ஒரு இந்திய நடிகரும், நகைச்சுவை நடிகரும் ஆவார். இவர் முக்கியமாக தெலுங்குத் திரையுலகில் தனது படைப்புகளுக்கு பெயர் பெற்றவர். மிகச்சிறந்த இந்திய நகைச்சுவை நடிகர்களில் ஒருவராக குறிப்பிடப்பட்ட இவரது 9 அடி வெண்கல சிலை ப்வரது பிறந்த இடமான ஆந்திராவின் ராஜமன்றியில் திறக்கப்பட்டது. 
தொடர்ச்சியாக ஏழு தென்னிந்திய பிலிம்பேர் விருதுகளை வென்ற முதல் நகைச்சுவை நடிகரான இவர் தனது திரைவாழ்க்கையில் மொத்தம் ஒன்பது பிலிம்பேர் விருதுகள், மூன்று நந்தி விருதுகள் உட்பட பல விருதுகளை வென்றுள்ளார். "சென்னை ஆந்திரா சங்கம்" தொடர்ச்சியாக ஐந்து ஆண்டுகளாக சிறந்த நகைச்சுவை நடிகருக்கான "கேடயத்தையும்", நூற்றாண்டின் நகைச்சுவை நடிகருக்கான விருதையும் வழங்கியது.

ஆரம்ப கால வாழ்க்கை 
இவர் கிழக்கு கோதாவரி மாவட்டம் ராஜமன்றியில் புண்யமூர்த்துலா உமாமகேசுவர ராவ் மற்றும் இரமணம்மா ஆகியோருக்கு அப்பலா இராஜுவாக பிறந்தார். புகழ்பெற்ற நகைச்சுவை நடிகர்களான, சிட்டி பாபு புண்யமூர்த்துலா, அனந்த் பாபு ஆகிய இருவரும்  இவரது சகோதரர்கள் ஆவர். இவர் தனது இடைநிலை (10 + 2) கல்வியை முடித்து, ஆசிரியர் பயிற்சி வகுப்பையிம் வெற்றிகரமாக முடித்தார். அதன்பிறகு தெலுங்கு ஆசிரியராக சிறிது காலம் பணியாற்றினார். அந்த காலகட்டத்தில், இவர் குக்க பிள்ள தொரிக்கிந்தி, நாலுகில்லா சாவடி, அல்லூரி சீதாராம ராஜு போன்ற நாடகங்களில் நடித்தார்.

தொழில் 
நாடகங்களில் பாபுவின் நடிப்புத் திறனைக் கண்ட திரைப்பட இயக்குநர் கரிகாபதி ராஜராவ் என்பவர் பாபுவை இவரைத் திரைப்படங்களில் நடிக்க ஊக்குவித்தார். 1960 இல் சென்னைக்கு வந்த பாபு, ஆரம்பத்தில் மாணவர்களுக்கு கல்வி கற்பிக்க ஆரம்பித்தார். பின்னர், திரைப்பட இயக்குநர் அட்டலா நாராயண ராவ் 1960 இல் தனது "சமாஜம்" படத்தில் நடிக்க ஒரு வாய்ப்பை வழங்கினார். பாபு தனது அங்க சேட்டைகளால் நகைச்சுவை வேடங்களில் பெயர் பெற்றவர். இவர் 20 ஆண்டுகளில் ஏறக்குறைய 589 திரைப்படங்களில் நடித்துள்ளார்.

சொந்த வாழ்க்கை 
இராஜா பாபு 1965 ஆம் ஆண்டில் இலட்சுமி அம்மாலு (எழுத்தாளர் சிறீ சிறீ மைத்துனி) என்பவரை திருமணம் செய்து கொண்டார். இவர்களுக்கு நாகேந்திர பாபு, மகேஷ் பாபு என்ற இரண்டு மகன்கள் உள்ளனர்.

மேற்கோள்கள்

வெளி இணைப்புகள் 
 www.Telugucinema.com
 

1983 இறப்புகள்
1937 பிறப்புகள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
தென்னிந்திய பிலிம்பேர் விருதுகளை வென்றவர்கள்
தெலுங்கு நகைச்சுவையாளர்கள்
பத்மநாபம் (நடிகர்)

பசவராஜு வெங்கட பத்மநாப ராவ் ( Basavaraju Venkata Padmanabha Rao ) (20 ஆகஸ்ட் 1931 - 20 பிப்ரவரி 2010), பிரபலமாக பத்மநாபம் என அறியப்படும் இவர், இந்தியத் திரைப்படத்துறையில், குணச்சித்திர நடிகராகவும், நகைச்சுவை நடிகராகவும் , இயக்குநராகவும், தயாரிப்பாளராகவும் இருந்துள்ளார். இவர் முக்கியமாக தெலுங்குத் திரைப்படத்துறையில் பணியாற்றி வந்தார். பத்மநாபம் இந்தியாவின் மிகச்சிறந்த நகைச்சுவை நடிகர்களில் ஒருவராக கருதப்படுகிறார். குறிப்பாக இவரது நகைச்சுவை வெளிப்பாடுகள் மற்றும் தெலுங்குத் திரைப்படங்களின் பொற்காலத்தில் உரையாடல்கள் ஆகியவற்றால் குறிப்பிடப்படுகிறார். பத்மநாபம் அடிப்படையில் ஒரு நாடகக் கலைஞராக இருந்தார். இருப்பினும் இவர் திரையுலகிலும் வெற்றியைக் கண்டார். மேலும் 400க்கும் மேற்பட்ட திரைப்படங்களில் நடித்துள்ளார். 1945இல் மாயலோகம் என்ற படத்தின் மூலம் திரைப்படத்தில் அறிமுகமானார். இவர் தனது நண்பர் வல்லம் நரசிம்ம ராவுடன் சேர்ந்து, எஸ். பி. கோதண்டபாணியை இசை இயக்குநராகக் கொண்டு "ரேகா அன்ட் முரளி ஆர்ட்ஸ்" என்ற நாடகக் குழுவை நிறுவினார்.

எந்தவொரு குறிப்பிட்ட நகைச்சுவைப் பாத்திரத்தையும் தனது மறக்கமுடியாத நடிப்பினால் வெகு திறமையாக கையாள்பவராகக் குறிப்பிடப்படுகிறார். தேசோதாரகுடு (1975) என்ற படத்தில் இவர் நடித்த ரிக்‌ஷா இழுப்பவரின் பாத்திரத்திலும் வெகு சிறப்பாக நடித்திருந்தார்.  இந்த பாத்திரம் 'ஆகலயி அன்னமடிகிதே பிச்சோடன்னரு நாயால்லு' பாடலுக்கு பிரபலமானது. மொத்தத்தில் எட்டுத் திரைப்படங்களை இயக்கியுள்ளார். இவர் இயக்கி எஸ். பி. கோதண்டபாணியின் இசையமைப்பில் வெளிவந்த ஸ்ரீ ஸ்ரீ ஸ்ரீ மரியாத ராமண்ணா படத்தின் மூலம்  பிரபல பின்னணிப் பாடகர் எஸ்.பி.பாலசுப்பிரமண்யத்தை திரையுலகிற்கு அறிமுகப்படுத்தினார். 1969 ஆம் ஆண்டில் இவர் இயக்கிய கதாநாயகி மொல்லா என்ற திரைப்படம் இவருக்கு நந்தி விருதைப் பெற்றுத்தந்தது .

ஆரம்பகால வாழ்க்கை மற்றும் தொழில் 
இவர் சாந்தம் மற்றும் பசவராஜு வெங்கட சேசையா ஆகியோருக்கு ஆந்திராவில் கடப்பா மாவட்டம் புலிவெந்துலா நகருக்கு அருகிலுள்ள  சிம்மாத்ரிபுரம் என்ற ஊரில்  ஆகஸ்ட் 20, 1931 அன்று பிறந்தார்.

இவரது 12 வயதில் புகழ்பெற்ற இயக்குநர் குடவல்லி ராமபிரம்மம் இவருக்கு "மாயாலோகம்" (1943) படத்தில் வாய்ப்பளித்தார். ஏறக்குறைய 80 இயக்குநர்களுடன் பணிபுரிந்த இவர், தனது நீண்ட திரைவாழ்க்கையில் 400க்கும் மேற்பட்ட திரைப்படங்களில் நடித்துள்ளார். குடவல்லி ராமபிரம்மம், கண்டசாலா பலராமையா, எல். வி. பிரசாத், கே. வி. ரெட்டி ஆகியோருடன் தொடர்ந்து பணியாற்றினார்.

இறப்பு 
பத்மநாபம் 2010 பிப்ரவரி 20 அன்று சென்னையில் மாரடைப்பால் இறந்தார். 78 வயதான இவருக்கு மனைவி, ஐந்து மகள்களும் ஒரு மகனும் உள்ளனர். மூத்த நடிகரான இவர் வழக்கமான யோகா பயிற்சியாளராக இருந்தார். அவர் இறக்கும் வரை நல்ல ஆரோக்கியத்தைக் கொண்டிருந்தார்.

மேற்கோள்கள் 

தெலுங்குத் திரைப்பட நடிகர்கள்
தெலுங்குத் திரைப்பட இயக்குநர்கள்
தெலுங்கு நகைச்சுவையாளர்கள்
2010 இறப்புகள்
1931 பிறப்புகள்
குலாம் முகமது அப்துல் காதர்

குலாம் முகமது அப்துல் காதர் (Ghulam Mohammed Abdul Khader) ஆற்காட்டின் நவாப்  ஏழாவது இளவரசராவார். இவர்  ஆற்காட்டின் ஆறாவது இளவரசர் குலாம் மொகியுதீன் கானின் மகன் என அறியப்படுகிறார்.

வாழ்க்கைக் குறிப்பு 
1969 ஆம் ஆண்டு முதல் 1993 ஆம் ஆண்டு இறக்கும் வரை இந்த பட்டத்தை வகித்தார். இவருக்குப் பின் முகம்மது அப்துல் அலி இந்த பட்டத்தை பெற்றார்.

ஆற்காட்டின் நவாப்புகள் இந்திய அரசாங்கத்துடன் ஒரு சிறப்பு உடன்படிக்கை கொண்டிருந்ததால், இந்த பட்டம் 1972 ஆம் ஆண்டு இந்தியாவின் மற்ற அனைத்து உன்னத பட்டங்களும் விலக்கப்பட்டபோது இப்பட்டம் விலக்கப்படவில்லை.

மேற்கோள்கள் 
 
1993 இறப்புகள்
இந்திய முஸ்லிம்கள்
ஆற்காடு நவாப்கள்
எஸ். பி. கோதண்டபாணி

சிறீபதி பண்டிதராத்யுலா கோதண்டபாணி  (Sripati Panditharadhyula Kodandapani) தெலுங்குத் திரைப்படங்களில் இந்திய இசை இயக்குநராகவும் பின்னணி பாடகராகவும் இருந்தார். பண்டந்தி காப்பரம் (1972) என்ற திரைப்படத்தில், "இதிகோ தேவுடு சேசினா பொம்மா" என்ற மறக்கமுடியாத என்ற தத்துவப் பாடலுக்கு குரல் கொடுத்திருந்தார். மொத்தம் 101 படங்களுக்கு இசை இயக்கியுள்ளார்.

பிரபல பின்னணிப் பாடகர் எஸ்.பி.பாலசுப்பிரமணியத்தை தான் இசையமைத்த ஸ்ரீ ஸ்ரீ ஸ்ரீ மரியாத ராமண்ணா (1967) திரைப்படத்தில் இந்திய திரைப்பட உலகிற்கு அறிமுகப்படுத்தினார்.

வாழ்க்கை 
இவர் தனது குழந்தைப் பருவத்தை குண்டூரில் கழித்தார். இவர் பாடல்களையும் கவிதைகளையும் பாடுவதோடு ஆர்மோனியம் வாசிப்பதையும் கற்றுக்கொண்டார். அடெப்பள்ளி இராமராவ் 1953இல் நா இல்லு என்ற படத்தில் குழுப் பாடலில் பாட ஒரு வாய்ப்பு அளித்தார். எஸ். தட்சிணாமூர்த்தியுடன் ஆர்மோனியக் கலைஞராகப் பணியாற்றினார். இவர் 1955ஆம் ஆண்டு "சந்தானம்" திரைப்படத்தில் தனிப் பாடகராக பாடினார். மூத்த இசை இயக்குநர் கே. வி. மகாதேவனின் கீழ் ஐந்து ஆண்டுகள் பணியாற்றினார்.

நடிகர் பத்மநாபம்  நடத்திவந்த 'ரேகா முரளி ஆர்ட்ஸ்' என்ற நாடக நிறுவனத்தில் இசையமைப்பாளராக இருந்தார். கன்ன கொடுக்கு (1961) திரைப்படத்தில் முதன்முறையாக இசை இயக்குநராக அறிமுகமானார். தொடர்ந்து பதண்டி முந்துகு (1962), மஞ்சி ரோஜுலொச்சாய், பங்காரு திம்மராஜு, தோட்டலோ பிள்ளா கோட்டலோ ராணி, லொகுட்டு பெருமமல்லக்கேருகா (1966) போன்ற  பல படங்களில் பணியாற்ற ஆரம்பித்தார். .

இறப்பு 
இவர் ஏப்ரல் 5, 1974 அன்று தனது 42 வயதில் இறந்தார்.

மேற்கோள்கள்

வெளி இணைப்புகள் 
 

1932 பிறப்புகள்
1974 இறப்புகள்
தெலுங்கு மக்கள்
தெலுங்குத் திரைப்பட இசையமைப்பாளர்கள்
தமிழ்த் திரைப்பட இசையமைப்பாளர்கள்
குலாம் மொகியுதீன் கான்

குலாம் மொகியுதீன் கான் (Ghulam Mohiuddin Khan) ஆற்காட்டின் ஆறாவது இளவரசராவார். 1952 ஆம் ஆண்டு  முதல் 1969 ஆம் ஆண்டு வரை இவர் பணியாற்றினார்.  ஆற்காட்டின் ஐந்தாவது இளவரசர் குலாம் முகம்மது அலிகானின் தம்பியாக இவர் அறியப்படுகிறார்.

வாழ்க்கைக் குறிப்பு 
இளவரசராக இருந்த காலத்தில், குலாம் மொகியுதீன் கான் 1935 ஆம் ஆண்டில் மெட்ராசின் அண்ணலாக  பணியாற்றினார், மேலும் முக்கிய பிரமுகர்களை அரண்மனைக்கு வரவேற்கும் நடவடிக்கைகளிலும்  ஈடுபட்டார்.

ஆட்சி 
குலாம் மொகியுதீன் கான் 1952 ஆம் ஆண்டு இளவரசரானார். இவரது ஆட்சிக் காலத்தில் அப்போதைய இந்தியாவின் பிரதம மந்திரி சவகர்லால் நேரு, இந்தியாவின் குடியரசுத் தலைவர் இராசேந்திர பிரசாத் மற்றும் பல  பிரமுகர்களை அடிக்கடி அரண்மனையில் சந்திக்கும் வாய்ப்பைப் பெற்றார். 1966 ஆம் ஆண்டு சவுதி அரேபியா நாட்டிற்கு புனிதப் பயணத்திற்காக சென்று வந்தார்.

இறப்பு 
குலாம் மொகியுதீன் கான் 1969 ஆம் ஆண்டு அக்டோபர் மாதத்தில்  நோய்வாய்ப்பட்டு இறந்தார், இவருக்குப் பிறகு மகன் குலாம் முகமது அப்துல் காதர் இளவரசராகப் பதவியேற்றார்.

மேற்கோள்கள் 
 

1969 இறப்புகள்
இந்திய முஸ்லிம்கள்
ஆற்காடு நவாப்கள்
புவன் ஷோம்

புவன் ஷோம் என்பது 1969 ஆம் ஆண்டு வெளியான இந்திய இந்தி நாடகத் திரைப்படம் ஆகும். மிருணாள் சென் இயக்கிய இப்படத்தில் உத்பால் தத் (புவன் ஷோம்) மற்றும் சுஹாசினி முலே (கௌரி, கிராமத்து பெண்) ஆகியோர் முதன்மை பாத்திரங்களில் நடித்தனர். சென்  இப்படத்திற்கான கதையாக  பாலை சந்த் முகோபாத்யாவின்  பாணபூலின் என்ற வங்க சிறுகதையை அடிப்படையாகக் கொண்டு உருவாக்கினார். இப்படமானது நவீன இந்திய திரைப்படங்களின்  ஒரு அடையாளமாக கருதப்படுகிறது. 

இது சுஹாசினி முலேவின் அறிமுகப் படம். இப்படத்தில் அமிதாப் பச்சன் பின்னணி குரல் கொடுத்தார்.

கதை 
புவன் ஷோம் மனைவியை இழந்த நடுத்தர வயதுள்ள அர்ப்பணிப்புள்ள அரசு ஊழியர் ஆவார். இவர்   இந்திய ரயில்வேயில் பணிபுரியும் கண்டிப்பான ஒரு "உயர் அதிகாரி". ஒரு சில தொடருந்து பயணச்சீட்டு பரிசோதகர்கள்  அவரை கண்டிப்பான, பழைமைவாத அதிகாரி ("அப்சர்") என்று விவாதிக்கும் சூழலில் படத்தின் பின்னணி கட்டப்பட்டுள்ளது.  அவரது  வயது, 50 களின் பிற்பகுதியாக உள்ளது. இது அவரது உளவியலின் ஒரு முக்கிய பகுதியாக உள்ளது.

பணிச்சுமையில் இருந்து விடுபட வேட்டையாடும் யோசனையோடு புவன் ஷோம் குஜராத்திற்கு "வேட்டை விடுமுறை"க்கு செல்கிறார். அவர் ஒரு வேட்டையாடுவதில் தகுதியற்ற "வேட்டைக்காரனாக" சித்தரிக்கப்படுகிறார்.

இளம் கௌரியுடனான அவரது சந்திப்பு அதிர்ஷ்டவசமானது, ஏனென்றால் அவள்தான் அவரைக் கவனித்து, அவர் பறவைகளை "வேட்டையாட" உதவுகிறாள். அவரை வீட்டிற்கு அழைத்துச் சென்று கவனித்துக்கொள்கிறாள். அழுத்தங்கள் நிறைந்த புனின் வாழ்வில் கௌரியின் நுழைவும் அவளது அன்பும் அற்புதமான தருணங்களை அவருக்கு அளிக்கின்றன.

புவன் ஷோம் கௌரியால் பெரிதும் ஈர்க்கபடுகிறார் அவர்  அந்த கிராமத்து சூழல் மெல்ல மெல்ல அவரை உருமாற்றுகின்றன. மேட்டிமைத் தனமும் அதிகாரத் திமிரும் கரைந்துபோய், முற்றிலும் புதிய மனிதராக கிராமத்திலிருந்து நகரத்துக்கு திரும்புகிறார்.  

அவர் அலுவலகத்துக்கு திரும்பியதும், பணியழுத்தம் மிகுந்த வாழ்விலிருந்து தன்னால் வெளியேறி ஓடிவிடமுடியாது என்பதை உணர்கிறார். சிற்றூர் பெண்ணாக அழகிய கௌரியின் புன்னகை அவரது நினைவுகளில் வந்து போகிறது.

கருப்பொருட்கள் 
புவன் ஷோம் இந்திய புதிய அலையின் முன்னோடியாக இருந்ததாகக் கூறப்படுகிறது. இந்திய தேசிய திரைப்பட மேம்பாட்டுக் கழகத்தின் நிதியுதவி பெற்ற துவக்கக் கால படங்களில் இதுவும் ஒன்றாகும். ஏகபோகம், தனிமை, நட்புறவு, இரக்கம் ஆகியவற்றை கருப்பொருள்களாக இந்த படம் கையாள்கிறது. இது இந்தியாவில் கிராமப்புற-நகர்ப்புற பிளவுகளையும் காட்டுகிறது.

விருதுகள் 

 சிறந்த திரைப்படத்திற்கான தேசிய திரைப்பட விருது
 சிறந்த இயக்குனருக்கான தேசிய திரைப்பட விருது - மிருணாள் சென்
 சிறந்த நடிகருக்கான தேசிய திரைப்பட விருது - உத்பால் தத்

குறிப்புகள்

வெளி இணைப்புகள் 

 
 
இந்திய இந்தித் திரைப்படங்கள்
1969 இந்தித் திரைப்படங்கள்
எம் சத்தியநாராயணன்

(நீதியரசர்) எம் சத்தியநாராயணன் (பிறப்பு 10 ஜூன் 1959) மெட்ராஸ் உயர் நீதிமன்றத்தின் நீதிபதி. தமிழக எம்.எல்.ஏ தகுதி நீக்க வழக்கில் தீர்ப்பை வழங்க தேர்ந்தெடுக்கப்பட்ட மூன்றாவது நீதிபதி இவர்.

ஆரம்பக் கல்வி 
நீதிபதி சத்தியநாராயணன், சென்னையில் உள்ள டி.ஜி. வைஷ்ணவ் கல்லூரியில் பி.காம் படித்தார், பின்னர் சென்னை டாக்டர் அம்பேத்கர் அரசு சட்டக் கல்லூரியில் சட்டம் பயின்றார்.

வழக்கறிஞராக 
நீதிபதி சத்தியநாராயணன் ஏப்ரல் 6, 1983 அன்று வழக்கறிஞராகப் பதிவு செய்துகொண்டார். அவர் வழக்கறிஞர்கள் எம். என். பத்மநாபன் மற்றும் கே. எஸ். தினகரன் ஆகியோரின் கீழ் இளம் வழக்கறிஞராக இருந்தார். அவர் மெட்ராஸ் உயர் நீதிமன்றம் மற்றும் கீழ் நீதிமன்றங்களுக்கு முன்பாக சிவில் மற்றும் கிரிமினல் தரப்பில் வாதாடி வந்தார். அகில இந்திய சேவை அதிகாரிகள் மற்றும் பஞ்சாப் நேஷனல் வங்கி போன்ற வாடிக்கையாளர்களுக்காக அவர் சேவை மற்றும் வரி விஷயங்களையும் மேற்கொண்டார். பஞ்சாப் நேஷனல் வங்கியின் நிலையான சட்ட ஆலோசகராகவும் பணியாற்றினார்.

நீதிபதியாக 
அவர் ஏப்ரல் 23, 2008 அன்று மெட்ராஸ் உயர்நீதிமன்றத்தின் கூடுதல் நீதிபதியாகவும், நவம்பர் 9, 2009 அன்று நிரந்தர நீதிபதியாகவும் நியமிக்கப்பட்டார்.

நீதிபதி சத்யநாராயணன் ஜூன் 6 2021 ல் ஓய்வு பெறவிருந்தாலும், அவர் மே 11 2021 அன்று தேசிய பசுமை தீர்ப்பாயத்தில் சேர வேண்டி இருந்ததால் அவருக்கு முன்கூட்டியே பிரியாவிடை வழங்கப்பட்டது.

முக்கிய வழக்குகள் 
மெட்ராஸ் உயர்நீதிமன்றத்தின் டிவிஷன் பெஞ்ச்  அ. இ. அ. தி. மு. க கட்சியின் 18 சட்டமன்ற உறுப்பினர்களை தகுதி நீக்கம் செய்வதை எதிர்த்து மனுக்கள் மீது இரண்டு விதமான தீர்ப்பை வழங்கியது. அதனால், மூன்றாவது நீதிபதியாக, சத்தியநாராயணன் நியமிக்கப்பட்டர்.<ref></ref

மேற்கோள்கள் 

 
1959 பிறப்புகள்
வாழும் நபர்கள்
சென்னை உயர் நீதிமன்ற நீதிபதிகள்
கெல்லி மார்செல்

கெல்லி மார்செல் (10 சனவரி 1974) என்பவர் பிரித்தானிய நாட்டு திரைக்கதை ஆசிரியர், தொலைக்காட்சி தயாரிப்பாளர் மற்றும் நடிகை ஆவார். இவர் இயக்குநர் டெர்ரி மார்செல் மற்றும் நடிகை லிண்ட்சே ப்ரூகாண்டின் ஆகியோரின் மகள் மற்றும் நடிகை ரோஸி மார்சலின் மூத்த சகோதரி ஆவார். இவர் பிப்டி சேட்ஸ் ஒப் கிரே (2015), வெனம் (2018), வெனம்: லெட் தேர் பி கார்னேஜ் (2021) போன்ற திரைப்படங்களில் திரைக்கதை ஆசிரியராக பணிபுரிந்துள்ளார்.

மேற்கோள்கள்

வெளிப்புற இணைப்புகள் 

1974 பிறப்புகள்
வாழும் நபர்கள்
பிரித்தானிய திரைப்பட நடிகைகள்
பிரித்தானியத் தொலைக்காட்சி நடிகைகள்
திரைக்கதை ஆசிரியர்கள்
தொலைக்காட்சி தயாரிப்பாளர்கள்
திரைப்படத் தயாரிப்பாளர்கள்
ஆர். சண்முகசுந்தரம் (வழக்கறிஞர்)

இராஜகோபால் சண்முகசுந்தரம் என்பவர் தமிழக அரசுத் தலைமை வழக்கறிஞராக உள்ளவராவார். திருநெல்வேலி மாவட்டம் பாளையங்கோட்டையில் 1953 இல் பிறந்தவரான சண்முக சுந்தரம் 1977இல் வழக்கறிஞராக பதிவு செய்தார்.  1989 -1991 இல் திமுக ஆட்சியில் அரசு கூடுதல் குற்றவியல் வழக்கறிஞராகவும், 1996-2001  திமுக ஆட்சியில் மாநில தலைமை அரசு குற்றவியல்  வழக்கறிஞராக பணியாற்றி அரசு வழக்கறிஞராக அனுபவம் பெற்றவர். இவர்  இந்திய நாடாளுமன்றத்தின் மேலவையான மாநிலங்களவைக்கு தமிழ்நாட்டிலிருந்து  திராவிட முன்னேற்றக் கழகம்  கட்சி சார்பாக  இந்திய நாடாளுமன்ற உறுப்பினராக தேர்ந்தெடுக்கபட்டு 2002-2008 காலகட்டத்தில் இருந்தார். 1995 ஆம் ஆண்டு மே 30 ஆம் தேதி  ஜெயலலிதா மீது ஊழல் வழக்குப் பதிவு செய்யப் போகும் போது இவர் தாக்கப்பட்டார். "வெல்டிங் "குமார் மற்றும் 6 பேர் இந்த தாக்குதலில் ஈடுபட்டதற்குதண்டனை பெற்றனர்.

குறிப்புகள் 
 

1957 பிறப்புகள்
வாழும் நபர்கள்
திராவிட முன்னேற்றக் கழக அரசியல்வாதிகள்
தமிழ்நாடு தலைமை வழக்குரைஞர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
திருநெல்வேலி மாவட்ட நபர்கள்
மாதவபெட்டி சத்யம்

மாதவபெட்டி சத்யம் ( Madhavapeddi Satyam ) (11 மார்ச் 1922 - 18 டிசம்பர் 2000) ஓர் இந்திய பாடகரும் மேடை நடிகரும் ஆவார். முக்கியமாக தெலுங்குத் திரைப்படங்களில் பணியாற்றினார். 1946 ஆம் ஆண்டில் இயக்குநர் ஒய். வி. ராவின் தமிழ் - இந்தி இருமொழித் திரைப்படமான "ராமதாஸி"ல் கபீர் வேடத்தில் நடித்து பாடகர்-நடிகராக படங்களில் நுழைந்தார். இருப்பினும், இவர் தனது தனித்துவமான குரலால் பின்னணிப் பாடகராக மிகவும் பிரபலமானார். அவரது குரல் எஸ். வி. ரங்கராவ், இரேலங்கி, இரமண ரெட்டி போன்ற கலைஞர்களுக்கு மிகவும் பொருத்தமாக இருந்தது. அக்கினேனி நாகேஸ்வர ராவ், என். டி. ராமராவ், ஜக்கையா, பத்மநாபம் போன்றவர்களுக்காகவும் இவர் பாடியுள்ளார். ஐம்பதாண்டு கால தனது தொழில் வாழ்க்கையில் இவர் எஸ்.வி.ரங்கராவின் மாயா பஜார்  திரைப்படத்திலிருந்து "விவாஹ போஜனமு" மற்றும் இரமண ரெட்டியின் குலகோத்ராலு திரைப்படத்திலிருந்து "அய்யய்யோ ஜோப்புலோ டப்புலு போயனே" போன்ற பிரபலமான பாடல்களைப் பாடியுள்ளார். தெலுங்கு, தமிழ், கன்னடம், மலையாளம், இந்தி, சிங்களம் உட்பட கிட்டத்தட்ட அனைத்து இந்திய மொழிகளிலும் 7,000 பாடல்களைப் பாடியுள்ளார்.

சுயசரிதை 
மாதவபெட்டி சத்யம் 1922 ஆம் ஆண்டு மார்ச் 11 ஆம் தேதி ஆந்திராவின் பொன்னூரில் உள்ள பாபட்லாவில் பிறந்தார். இவரது பெற்றோர் மாதவபெட்டி இலட்சுமி நரசையா மற்றும் சுந்தரம்மா. சிறுவயதிலிருந்தே இவர் நாடகங்களில் பாடுவதற்கும் நடிப்பதற்கும் திறமையைக் காட்டினார். இவரது தந்தை வழி மாதவபெட்டி வெங்கட்ராமையா, நன்கு அறியப்பட்ட நாடகக் கலைஞராவார். இவர் நாடகத்தில் வெவ்வேறு வேடங்களில் சித்தரிக்கத் தொடங்கினார். அவற்றில் ஒன்று "சலோ டெல்லி" என்ற ஒரு சமூக நாடகம், அதில் இவரது பாடல், நடிப்பு மற்றும் இசைத் திறன் முதன்முறையாக சென்னையில் வெளிபட்டது. 1946 ஆம் ஆண்டில் இயக்குநர்-தயாரிப்பாளர் ஒய்.வி.ராவ் அவர்களால் கண்டுபிடிக்கப்பட்ட சத்யம், அவரது திரைப்படமான ராமதாஸில் கபீராக நடிக்கவும், சி.ஆர்.சுப்பராமனின் இசை மேற்பார்வையில் தமிழ் மற்றும் இந்தி மொழிகளில் இந்த இருமொழி படத்தில் மூன்று பாடல்களைப் பாடவும் வாய்ப்பு கிடைத்தது.

1949ஆம் ஆண்டில் தெலுங்கு திரையுலகில் நுழைந்த உடனேயே லைலா மஜ்னு படத்திற்காக கண்டசாலாடன் சேர்ந்து  "மனசு காதா குடா தோடை ..." தனது முதல் தெலுங்கு பாடலை பாடினார்.

இறப்பு 

இவர் தனது 78 வயதில் 2000 டிசம்பர் 18 அன்று சென்னையில் இறந்தார்.

மாதவபெட்டி சத்யம் விருது 

குச்சிபுடி நிபுணரான மாதவபெட்டி சத்யமின் மகன், மாதவபெட்டி மூர்த்தி, தனது பெற்றோரின் நினைவாக தெலுங்குத் திரைப்படத் துறையில் சிறப்பாக பணியாற்றும் கலைஞர்களுக்கு 'மாதவபெட்டி சத்யம்' விருதையும் 'மாதவபெட்டி பிரபாவதி' விருதையும் வங்கி வருகிறார்..இந்த விருதைப் பெற்ற சில திரைப்பப்ட பிரபலங்கள் பின்வருமாறு:

 ம. சு. விசுவநாதன்
 பி. பி. ஸ்ரீனிவாஸ்

வெளி இணைப்புகள் 
 

தெலுங்குத் திரைப்பட நடிகர்கள்
குண்டூர் மாவட்ட நபர்கள்
2000 இறப்புகள்
1922 பிறப்புகள்
குலமங்கலம் (வ) ஊராட்சி (புதுக்கோட்டை)

குலமங்கலம் (வ) ஊராட்சி (Kulamangalam (N) Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3215 பேர் ஆவர். இவர்களில் பெண்கள் 1598 பேரும் ஆண்கள் 1617  பேரும் உள்ளடங்குவர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்: 
# மேல தொண்டமான்
 குலமங்கலம் (வ)
 கொப்பிய தெரு
 திருவள்ளுவர் நகர்
 தொண்டமான் தெரு
 உடப்பன் தெரு
 சேர்வைக்காரர் தெரு
 அளந்தாளி தெரு
 அண்ணா நகர்
 கூத்தன் தெரு
 மானங்காத்தார் தெரு
 மாரியம்மன் கோயில் தெரு
 பாலடி கொல்லை
 பள்ளிகொண்டான்
 பட்டிய குடியிருப்பு

சான்றுகள் 

புதுக்கோட்டை மாவட்ட ஊராட்சிகள்
த. இ. க. ஊராட்சித் திட்டம்
கொத்தமங்கலம் ஊராட்சி (புதுக்கோட்டை)

கொத்தமங்கலம் ஊராட்சி (Kothamangalam Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8896 பேர் ஆவர். இவர்களில் பெண்கள் 4358 பேரும் ஆண்கள் 4538  பேரும் உள்ளடங்குவர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# சிதம்பர விடுதி
 கருவான்டான் குடியிருப்பு
 கிழக்காடு
 கூலாச்சிக்கொல்லை
 மணவாளன் குடியிருப்பு
 பளுவான் குடியிருப்பு
 பனசகாடு
 சுண்டாங்கி வலசை
 கோடிய சங்கரன் தீர்த்தான் குடியிருப்பு
 தெற்குவெட்டி காடு
 வாடிமா நகர்
 மேற்கு ஏ.டி. காலனி
 கொத்தமங்கலம்
 பாரதி நகர்
 கூனரி தெரு

சான்றுகள் 

புதுக்கோட்டை மாவட்ட ஊராட்சிகள்
த. இ. க. ஊராட்சித் திட்டம்
குளோரியா அரியேரா

குளோரியா அரியேரா (Gloria Arieira) பிரேசில் நாட்டைச் சேர்ந்த சமசுகிருத அறிஞர் மற்றும் வேதாந்த ஆசிரியர் ஆவார். 2020 ஆம் ஆண்டு இந்தியாவின் நான்காவது மிக உயர்ந்த குடிமை  விருதான பத்மசிறீ விருது கல்வி மற்றும் இலக்கியப் பங்களிப்புகளுக்காக இவருக்கு வழங்கப்பட்டது.

வாழ்க்கைக் குறிப்பு 
மும்பையில் சின்மயா ஆசிரமத்தில் வாழ்ந்தபோது வேதங்களின் தத்துவத்தை ஆழமாக ஆராய்வதற்காக குளோரியா இந்து வேதங்களைப் படித்தார். பகவத் கீதை மற்றும் வேதங்களின் சில பகுதிகளை போர்த்துகீசிய மொழியில் மொழிபெயர்த்துள்ளார். அத்வைத வேதாந்தத்தையும்  சமசுகிருதத்தையும் கற்பிக்கும் வேதாந்த படிப்பு பள்ளியான வித்யா மந்திர் என்ற ஓர் இலாப நோக்கமற்ற கல்வி நிறுவனத்தை பிரேசிலின் ரியோ டி ஜெனிரோவுக்கு அருகில்  கோபகபனா நகரில்  நிறுவியுள்ளார்.

குளோரியா அரியேரா பிரேசில் நாட்டின் ரியோ டி ஜெனிரோவில் வசிக்கிறார். போர்த்துகீசிய மொழியில் பாரம்பரிய முறையில் அத்வைத வேதாந்தத்தை போதிப்பதற்காக தனது வாழ்க்கையை அர்ப்பணித்துள்ளார்.

மேற்கோள்கள்

புற இணைப்புகள் 
Vidya Mandir Centro de Estudos de Vedanta e Sânscrito

வாழும் நபர்கள்
பிரேசில் மக்கள்
பத்மசிறீ விருது பெற்றவர்கள்
துவார் ஊராட்சி, புதுக்கோட்டை மாவட்டம்

துவார் ஊராட்சி (Thuvar Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கந்தர்வகோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3643 ஆகும். இவர்களில் பெண்கள் 1815 பேரும் ஆண்கள் 1828  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# எல்லைதாரைப்பட்டி
 கல்லுப்பட்டி
 துவார் 
 புழக்கடைப்பட
 ஆண்டிகுளப்பம்பட்டி
 கெண்டையன்பட்டி
 குழவாய்ப்பட்டி
பெத்தாரிப்பட்டி

சான்றுகள் 

புதுக்கோட்டை மாவட்ட ஊராட்சிகள்
த. இ. க. ஊராட்சித் திட்டம்
என். ஆர். இளங்கோ

என். ஆர். இளங்கோ (N.R. Elango) என்பவர் ஒரு இந்திய அரசியல்வாதியும், மாநிலங்களவை உறுப்பினரும்  ஆவார். இவர் திமுகவைச் சேர்ந்தவர். இவர் 2020இல்  மேலவைக்கு ( இந்தியப் பாராளுமன்றத்தின் மாநிலங்களவைக்கு) தமிழ்நாட்டின் சார்பாக தேர்ந்தெடுக்கப்பட்டார்.

தொடக்க வாழ்க்கை 
இன்றைய இராணிப்பேட்டை மாவட்டத்தில் உள்ள சோளிங்கரில் 16 சூன் 1966 அன்று பிறந்தார் இளங்கோ. இவர் தந்தை  இரா.நா. அரங்கநாதன், 1967 முதல் 1971 வரை சோளிங்கர் தொகுதிக்கான சென்னை மாநில சட்டப் பேரவை உறுப்பினராகப் பணியாற்றினார்.

குறிப்புகள் 
 

திராவிட முன்னேற்றக் கழக அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
வாழும் நபர்கள்
1966 பிறப்புகள்
ஜெப் லக்

ஜெப்ரி ஜேம்ஸ் லக் (Jeff Luck)(பிறப்பு 13 அக்டோபர் 1956) என்பவர் நமீபியா துடுப்பாட்ட நடுவர் ஆவார். இவர் நவம்பர் 26, 2006 அன்று தென்னாப்பிரிக்காவில் கனடாவிற்கும் நெதர்லாந்திற்கும் இடையிலான ஒருநாள் சர்வதேச (ஒருநாள்) போட்டியில் தனது முதல் நடுவர் பணியினை மேற்கொண்டார். இவர் பிப்ரவரி 9, 2010 அன்று துபாயில் ஆப்கானிஸ்தானுக்கும் அயர்லாந்திற்கும் இடையிலான பன்னாட்டு இருபது -20 (டி 20) போட்டியில் நடுவராக பணியாற்றினார்.

ஜூலை 2019இல், நமீபியாவின் மட்டைப்பந்து ஆண்டு விருதில், லக் ஆண்டின் நிர்வாகி பரிசை வென்றார்.

மேற்கோள்கள் 

வாழும் நபர்கள்
1956 பிறப்புகள்
நமீபியத் துடுப்பாட்ட நடுவர்கள்
அபிராமி வெங்கடாசலம்

அபிராமி வெங்கடாச்சலம் ஒரு இந்திய நடிகை ஆவார். இவர் தமிழ், தெலுங்கு  திரையுலகில், வலைத் தொடர்களில்  முக்கியமாக நடித்துள்ளார். விஜய் தொலைக்காட்சியில் பிக்பாஸ் 3 இல் பங்கேற்றார். தமிழ்த் திரைப்பட உலகில் நேர்கொண்ட பார்வை திரைப்படம் மூலம் புகழ்பெற்றார்.

நடிப்பு வாழ்க்கை 
அபிராமி வெங்கடாச்சலம் ஒரு மாடலாக தனது வாழ்க்கையைத் தொடங்கி மிஸ் தமிழ்நாடு பட்டத்தை வென்றார். 2016 ஆம் ஆண்டில், Ctrl Alt Delete என்ற வலைத் தொடரில் நடித்தார். அடுத்த ஆண்டு, அவர் சன் டிவியில் ஸ்டார் வார்ஸ் என்ற ரியாலிட்டி ஷோவை தொகுத்து வழங்கினார். மூத்த நடிகர்கள் நாசர் மற்றும் சத்யராஜ் நடித்து, ஆனந்தி சங்கர் இயக்கிய நோட்டா (2018) படத்தில் அறிமுகமானார். பின்னர் அவர் கலாவ் தோன்றி படத்தில் ஒரு முன்னணி கதாபாத்திரத்தில் நடித்தார். அதே ஆண்டு, பிக் பாஸ் தமிழ் என்ற ரியாலிட்டி ஷோவின் மூன்றாவது சீசனில் பங்கேற்றார். காற்று வெளியிடை, விக்ரம் வேதா உள்ளிட்ட பல படங்களுக்கு ஆடிஷன் செய்த பிறகு நேர்கொண்ட பார்வை (2019) படத்தில் முக்கிய கதாபாத்திரத்தில் நடித்தார். தி வீக் பத்திரிகையின் ஒரு விமர்சனத்தில், விமர்சகர் "நீதிமன்ற அறையில் கூச்சலிட்டு அழும்போது அபிராமி மிகச் சிறந்த நடிப்பை வெளிப்படுத்தினார்" என்று குறிப்பிட்டார். பிறகு அவர் 2019 இல் வலை தொடரான இரு துருவத்தில் நடித்தார். இத்தொடரின் நயகனாக நந்தா நடித்திருந்தார். அவர் ஒரு துணை வேடத்தில் சித்தரிக்க கையெழுத்திடப்படுவதற்கு முன்பு துருவ நட்சத்திரம் முன்னணி கதாநாயகியாக தேர்வு செய்யப்பட்டார்.  கஜென் என்ற மலேசிய தமிழ் படத்திலும், ஆரி அர்ஜுனனுடன் பெயரிடப்படாத படத்திலும் அவர் கையெழுத்திட்டுள்ளார்.

திரைப்படவியல் 

 குறிப்பிடப்படாவிட்டால், எல்லா படங்களும் தமிழில் உள்ளன.

வலைத் தொடர்

தொலைக்காட்சி

குறிப்புகள்

வெளி இணைப்புகள் 

பிக் பாஸ் தமிழ் போட்டியாளர்கள்
தமிழ்த் திரைப்பட நடிகைகள்
வாழும் நபர்கள்
இரெ. இளம்வழுதி

இரெ. இளம்வழுதி (Ere. Elamvazhuthi) (பிறப்பு: 5 செப்டம்பர் 1925) என்பவர் தமிழ்நாடு சட்டமன்ற முன்னாள் உறுப்பினர் ஆவார்.

தொடக்க வாழ்க்கை 
கடலூருக்கு அருகிலுள்ள சங்கிலிகுப்பம் என்ற சிற்றூரில் இரெங்கசாமி மற்றும் செளந்தரம் இணையரின் மகனாகப் பிறந்தார்.

கல்வி 
இவர் தனது பள்ளிப்படிப்பை கடலூர் செயின்ட் ஜோசப் கல்லூரியில் (ஒரு பள்ளிக்கூடம் என்றாலும், கல்லூரி என்று அழைக்கப்பட்டது) கற்றார். சிதம்பரம் அண்ணாமலைப் பல்கலைக்கழகத்தில் இளங்கலை,  முதுகலைப் பட்டங்களைப் பெற்றார். சென்னை சட்டக் கல்லூரியில் சட்டம் பயின்றார்.

தொழில் 
தமிழ், ஆங்கில மொழிகளில் புகழ்பெற்ற வழக்கறிஞராகவும் சிறந்த பேச்சாளராகவும் இருந்தார்.

அரசியல் 
இளம்வழுதி 1967 முதல் 1970 வரை கடலூர் சட்டமன்றத் தொகுதி உறுப்பினராக  திராவிட முன்னேற்றக் கழகம் சார்பில் பணியாற்றினார். பெரியார் ஈ.வி.ராமசாமி மற்றும் கா. நா. அண்ணாதுரை ஆகியோருடன் நெருக்கமாக இருந்தார். திராவிடக் கொள்கையில் கொண்டிருந்த இடைவிடாத நம்பிக்கையும் ஆதரவும் காரணமாகத் தனது பெற்றோர் வைத்த தண்டபாணி என்ற பெயரினை இளம்வழுதி என மாற்றிக்கொண்டார்.

தனி வாழ்க்கை 
இவர் விசாலாட்சியை மணந்தார். விசாலாட்சி ஒரு விபத்தில் மரணமடைந்ததையடுத்து அன்னபூரணி என்பவரை மணந்தார். 

தமிழ்ப் பற்றின் காரணமாக தன் குழந்தைகளுக்கு மேகலா, புகழேந்தி, உதயராணி, கலையரசி, மாலதி மற்றும் பன்னீர் செல்வம் என தனித் தமிழில் பெயரிட்டார். 

இவர்களுள் மேகலாவின் மகன் வெற்றிமாறன், தமிழ்த் திரைப்பட இயக்குநர் ஆவார்.

மறைவு 
இளம்வழுதி 22 அக்டோபர் 1970 அன்று மாரடைப்பால் காலமானார்.

மேற்கோள்கள் 

1970 இறப்புகள்
1925 பிறப்புகள்
திராவிட முன்னேற்றக் கழக அரசியல்வாதிகள்
அண்ணாமலைப் பல்கலைக்கழ முன்னாள் மாணவர்கள்
கல்யாண் (நடன அமைப்பாளர்)

கல்யாண் என்பவர் ஓர் இந்திய நடன இயக்குநர் ஆவார். இவர் முதன்மையாக தமிழ், தெலுங்கு படங்களில் பணியாற்றுகிறார். மேலும் இந்தி, மலையாளம், கன்னட படங்களிலும் பணியாற்றியுள்ளார். . நடனக் கலைஞராகவும் நடிகராகவும் தனது வாழ்க்கையைத் தொடங்கிய பின்னர், பிரபல நடன இயக்குனராக இருநூறுக்கும் மேற்பட்ட படங்களில் பாடல்களுக்கு நடனங்களை அமைத்துள்ளார். பிரபல தொலைக்காட்சி நடன நிகழ்ச்சிகளான ஜோடி நம்பர் ஒன் மற்றும் விஜய் தொலைக்காட்சியின் கிங்ஸ் ஆஃப் டான்ஸ் ஆகியவற்றிலும் இவர் நடுவராக  இருந்துள்ளார்.

தொழில் 
கல்யாண் தனது பெரிய அத்தை புலியூர் சரோஜாவுடன் இணைந்து நடனக் கலைஞராக திரைப்படத் துறையில் தனது வாழ்க்கையைத் தொடங்கினார். பேர் சொல்லும் பிள்ளை (1987) திரைப்படத்தில் நடனக் கலைஞராக அறிமுகமான இவர், பின்னர் 1980 களின் பல பிரபலமான தமிழ் படங்களில் அவருடன் உதவி நடன இயக்குனராக பணியாற்றினார். கல்லூரி நாடகத் திரைப்படமான கல்லூரி வாசல் (1996) படத்தில் அஜித் குமார், பிரசாந்த், பூஜா பட் ஆகியோருக்கு எதிர்மறையாக நடித்தார். எஸ். ஏ. சந்திரசேகரின் மாண்புமிகு மாணவன் (1996) திரைப்படத்தில் நடிகர் விஜயின் பாத்திரத்துக்கு  எதிரியாக நடித்தார்,  1996 முதல் சின்னி பிரகாஷ், தாரா, தருண், புலியூர் சரோஜா போன்ற பல்வேறு நடனக் கலைஞர்களிடம் உதவியாளராகப் பணியாற்றினார். ஒரு முக்கிய நடன இயக்குனராக பணியாற்றிய முதல் தமிழ்த் திரைப்படம் உயிரோடு உயிராக (1999) ஆகும், மேலும் இவர் தீனா (2001) படத்தில் பணிபுரிந்ததைத் தொடர்ந்து தொழிலில் ஒரு முன்னேற்றத்தைக் கண்டார். மேலும் கல்யாண்  கற்றது களவு (2010)  கண்ணுல காச காட்டப்பா (2016) போன்ற படங்களில் நடித்ததுடன் இணை தயாரிப்பாளர்களாக இருந்தார். பிரபலமான ரியாலிட்டி தொலைக்காட்சி நடன நிகழ்ச்சிகளான ஜோடி நம்பர் ஒன் மற்றும் விஜய் டிவியின் கிங்ஸ் ஆஃப் டான்ஸ் ஆகியவற்றில் கல்யாண் நடுவராக  இருந்துள்ளார்.

திரைப்படவியல்

நடிகர்

நடனக்கலைஞராக

நடன இயக்குநர் 

 1997 உயிரோடு உயிராக
 2001 தீனா (திரைப்படம்)
 2002 தில்
 2002 துள்ளுவதோ இளமை
 2002 வில்லன்
 2003 தூள் (திரைப்படம்)
 2003 காதல் கொண்டேன்
 2003 சாமி (திரைப்படம்)
 2003 எனக்கு 20 உனக்கு 18
 2003 ஆஞ்சநேயா
 2003 ஒற்றன் (திரைப்படம்)
 2004 கில்லி (திரைப்படம்)
 2004 வசூல்ராஜா எம்.பி.பி.எஸ்
 2004 அரசாட்சி (திரைப்படம்)
 2004 7ஜி ரெயின்போ காலனி
 2004 அட்டகாசம்
 2005 சுக்ரன்
 2005 ஆறு
 2005 அந்நியன் (திரைப்படம்)
 2005 கஜினி
 2006 பரமசிவன் (திரைப்படம்)
 2006 பட்டியல் (திரைப்படம்)
 2006 புதுப்பேட்டை (திரைப்படம்)
 2007 ஆழ்வார் (திரைப்படம்)
 2007 சென்னை 600028
 2007 மலைக்கோட்டை
 2007 கிரீடம்
 2007 பொல்லாதவன்
 2007 பில்லா
 2008 குருவி (திரைப்படம்)
 2008 யாரடி நீ மோகினி (திரைப்படம்)
 2008 சரோஜா
 2009 சர்வம் (திரைப்படம்)
 2010 ஆயிரத்தில் ஒருவன்
 2010 கோவா
 2010 தமிழ் படம் (திரைப்படம்)
 2010 உத்தம புத்திரன்
 2010 வ குவாட்டர் கட்டிங்
 2011 சிறுத்தை (திரைப்படம்)
 2011 மாப்பிள்ளை
 2011 மங்காத்தா (திரைப்படம்)
 2011 மயக்கம் என்ன
 2012 3
 2013 பிரியாணி
 2013 இரண்டாம் உலகம் (திரைப்படம்)
 2015 மாசு என்கிற மாசிலாமணி
 2015 வேதாளம் (திரைப்படம்)
 2016 சென்னை 600028 II
 2016 கண்ணுல காச காட்டப்பா
 2017 விவேகம் (திரைப்படம்)
 2018 தமிழ் படம் 2
 2019 விசுவாசம் (திரைப்படம்)
 2019 ஆர். கே. நகர்
 2019 என். ஜி. கே
 2019 நேர்கொண்ட பார்வை

குறிப்புகள்

வெளி இணைப்புகள் 

 

வாழும் நபர்கள்
தமிழ்த் திரைப்பட நடிகர்கள்
கோ. ஐயப்பன்

கோ. ஐயப்பன் (G. Iyappan) என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார். இவர் கடலூர் மாவட்டத்தைச் சேர்ந்தவர். தேர்தல் ஆணையத்தில் தாக்கல் செய்யப்பட்ட தேர்தல் பிரமாணப் பத்திரத்தின்படி இவரது தொழில் வீட்டு மனை விற்பனை மற்றும் விவசாயம் ஆகும். முதுகலைப் பட்டம் பெற்றுள்ள ஐயப்பனின் தற்போதைய வயது 63. இவர் 2006 மற்றும் 2021ஆம் ஆண்டுகளில் கடலூர் சட்ட மன்றத் தொகுதியிலிருந்து திராவிட முன்னேற்றக் கழகம் சார்பில் போட்டியிட்டு வெற்றிபெற்று தமிழகச் சட்டமன்றத்திற்கு  உறுப்பினராகத் தேர்ந்தெடுக்கப்பட்டுள்ளார். 2022 மார்ச் 6 அன்று திமுகவில் இருந்து தற்காலிகமாக அடிப்படை உறுப்பினர் பதவியில் இருந்து நீக்கப்பட்டார்.

மேற்கோள்கள் 

வாழும் நபர்கள்
கடலூர் மாவட்ட நபர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக சட்டமன்ற உறுப்பினர்கள்
கே. எஸ். ஹெக்டே

கௌடூர் சதானந்தா ஹெக்டே (11 சூன் 1909 - 24 மே 1990) என்பவர் ஒரு இந்திய நீதிபதியும் அரசியல்வாதியும் ஆவார்.  இவர் இந்திய உச்ச நீதிமன்றத்தில் நீதிபதியாகவும் பின்னர் மக்களவை சபாநாயகராகவும் பணியாற்றினார் .

ஹெக்டே நிட்டே கல்வி அறக்கட்டளையின் நிறுவனராவார். இவர்  சந்தோஷ் ஹெக்டேவின் தந்தை ஆவார், இவர் இந்திய உச்ச நீதிமன்றத்தில் நீதிபதியாகவும் பணியாற்றினார்.

அரசியல் வாழ்க்கை 
ஹெக்டே 1947 முதல் 1951 வரை அரசு வழக்கறிஞராக பணியாற்றினார். 1952 ஆம் ஆண்டில், இவர் மாநிலங்களவை க்கு தேர்ந்தெடுக்கப்பட்டார். மாநிலங்களவை உறுப்பினராக 1957 வரை இருந்தார். அப்போதைய மைசூர் உயர்நீதிமன்ற நீதிபதியாக நியமிக்கப்படதையடுத்து மக்களவை உறுப்பினர் பதவியை விட்டு விலகினார். தில்லி, இமாச்சலப்பிரதேசம் ஆகிய உயர்நீதி மன்றங்களில் தலைமை நீதிபதியாக இருந்தார்.  1967 ஆம் ஆண்டில், ஹெக்டே இந்திய உச்ச நீதிமன்றத்தின் நீதிபதியாக நியமிக்கப்பட்டார். ஏப்ரல் 30, 1973 அன்று, தனது இளைய சகாக்களில் ஒருவர் இந்திய உச்சநீதிமன்ற தலைமை நீதிபதியாக நியமிக்கப்பட்டதால், இவர் தனது பதவி விலகலை கொள்கை அடிப்படையில் மேற்கொண்டார்.

அதன்பிறகு, ஹெக்டே மீண்டும் சமூக-அரசியல் இயக்கங்களில் தீவிரமாக பங்கேற்கத் தொடங்கினார். 1977 ஆம் ஆண்டில், பெங்களூரு தெற்கு மக்களவைத் தொகுதியில் இருந்து ஜனதா கட்சி சார்பில் போட்டியிட்டு மக்களவைக்கு தேர்ந்தெடுக்கப்பட்டார். பல மாதங்களுக்குப் பிறகு நீலம் சஞ்சீவ ரெட்டி பதவி விலகிய பின்னர் இவர் சபாநாயகரானார். 1977 முதல் 1980 வரை இவர் இந்த பதவியை வகித்தார். லால் கிருஷ்ண அத்வானி ஹெக்டேவின் பெயரை ஜனாதிபதி பதவிக்கு பரிந்துரைத்திருந்தார். ஆனால் சஞ்சீவ ரெட்டிக்கே வாய்ப்பு கிடைத்தது. இதனால் ரெட்டி பதவி விலக அவருக்கு பதிலாக ஹெக்டே மக்களவை சபாநாயகராக தேர்ந்தெடுக்கப்பபடார். 1979 ல் மக்களவை கலைக்கப்பட்ட பின்னர் ஹெக்டே தேர்தல் அரசியலில் இருந்து ஒதுங்கினார். 1980 இல் பாஜக நிறுவப்பட்டபோது இவர் பாஜகவில் சேர்ந்தார். அதன் துணைத் தலைவராக சிலகாலம் பணியாற்றினார்.  1979 ஆம் ஆண்டு நிட்டே கிராமத்தில் ஒரு உயர்நிலைப் பள்ளியை துவக்குவதற்காக நிட்டே கல்வி அறக்கட்டளையை நிறுவினார். ஹெக்டே 1990 மே 24 அன்று மங்களூரில் உள்ள தனது இல்லத்தில் காலமானார்.  அவருக்கு மீனாட்சி என்ற மனைவியும்,  மூன்று மகன்களும், மூன்று மகள்களும் இருந்தனர்.

நீதிபதியாக 
இந்திய உச்சநீதிமன்றத்தின் நீதிபதியாக, இவரது தலைமையில் பதின்மூன்று நீதிபதிகள் கொண்ட அமர்வில் இருந்தார் இந்த அமர்வு பிரபலமான கேசவானந்த பாரதி எதிர் கேரள மாநில வழக்கை  விசாரித்தது.

மேற்கோள்கள்

வெளி இணைப்புகள் 

 Speakerloksabha.nic.in இல் முன்னாள் சபாநாயகர் கே.எஸ்.ஹெக்டே
 நாடாளுமன்ற நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

6வது மக்களவை உறுப்பினர்கள்
இந்திய உச்ச நீதிமன்ற நீதிபதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
துளு மக்கள்
மக்களவைத் தலைவர்கள்
1990 இறப்புகள்
1909 பிறப்புகள்
மாநிலக் கல்லூரி மேனாள் மாணவர்கள்
மோகனா போகராஜு

மோகனா போகராஜு ( Mohana Bhogaraju )   ஒரு இந்தியப் பின்னணி பாடகியாவார் .  இவர் தெலுங்கு, தமிழ், படங்களுக்காக பாடியுள்ளார். பாகுபலி திரைப்படத்தில் இடம்பெற்ற  "மனோஹரி" என்ற பாடல் மூலம் இவர் அனைவராலும் கவனிக்கப்பட்டார். மேலும், தெலுங்குத் திரையுலகில் "ரேடியோ மிர்ச்சியின்-மிர்ச்சி மியூசிக் வளர்ந்துவரும் பெண் பாடகர் 2015" விருதையும் வென்றவராவார்.

ஆரம்ப கால வாழ்க்கை 
இவர், தனது 6 வயதில் பாடத் தொடங்கினார். இவரது தாயார் இவரது திறமையை அங்கீகரித்து பல்வேறு இடங்களில் நடைபெற்ற பல பாடல் போட்டிகளில் பங்குகொள்ள ஊக்குவித்தார். முன்னாள் சட்டமன்ற சபாநாயகர் மறைந்த "டி. ஸ்ரீபாத ராவ்" அவர்களிடமிருந்து தனது 8வது வயதில் தனது முதல் விருதையும் பெற்றுள்ளார்.

இசை வாழ்க்கை 
மோகனா தனது திரை வாழ்க்கையை 2013இல் தொடங்கினார். ஜெய் ஸ்ரீராம் படத்தில் தனது முதல் பாடலைப் பாடினார்.  பின்னர், இராஜமௌலி இயக்கத்தில் கீரவாணியின் இசையமைப்பில் 2015ல் வெளியான தெலுங்குத் திரைப்படமான "பாகுபலி" படத்தில் இடம்பெற்ற "மனோஹரி " என்ற பாடலை பாடிய பிறகு இவர் நன்கு பொது மக்களால் அறியப்பட்டார். பின்னர், "பலே பலே மொகாடுவேய்"  திரைப்படத்தின் இவரது "பேல் பேல்" பாடல் ரேடியோ மிர்ச்சியில் பட்டியலிடப்பட்டது.  இவர் மஸ்த் கலந்தரின் மறுபதிப்பையும் பாடினார்.  100க்கும் மேற்பட்ட தெலுங்குத் திரைப்படங்களில் இவர் குரல் கொடுத்துள்ளார்.

விருதுகளும் பரிந்துரைகளும் 

 பாகுபலி (2015) திரைப்படத்தின் "மனோஹரி " பாடலுக்கான "ரேடியோ மிர்ச்சி மியூசிக் - வளர்ந்துவரும் பெண் பாடகர்" விருது.
 இஞ்சி இடுப்பழகி (2015) படத்தின் தெலுங்கு பதிப்பான "சைஸ் ஜீரோ"  திரைப்படத்தின் "சைஸ் செக்ஸி" பாடலுக்காக தெலுங்கில் சிறந்த பெண் பின்னணி பாடகருக்கான பிலிம்பேர் விருதுக்கு பரிந்துரைக்கப்பட்டார்.
 அரவிந்த சமேதா வீர ராகவா (2018) திரைப்படத்தின் "ரெட்டம்ம தல்லி" பாடலுக்கான டி.எஸ்.ஆர் - டிவி 9 சிறப்பு ஜூரி விருது.
 அரவிந்த சமேதா வீர ராகவா (2019) திரைப்படத்தின் "ரெட்டம்மா தல்லி" பாடலுக்கு தெலுங்கு சிறந்த பெண் பின்னணி பாடகருக்கான பிலிம்பேர் விருதுக்கு பரிந்துரைக்கப்பட்டார்.

மேற்கோள்கள்

வெளி இணைப்புகள் 
 

வாழும் நபர்கள்
இந்தியப் பாடகிகள்
தெலுங்கு மக்கள்
திரைப்படப் பாடகர்கள்
மோனா ஹென்ஸ்மேன்

மோனா ஹென்ஸ்மேன்  (பிறப்பு: மோனா மிட்டர்,  25 ஆகத்து 1899 - 5 திசம்பர் 1991), என்பவர் ஒரு இந்திய கல்வியாளர், பெண்ணியவாதி, அரசியல்வாதி ஆவார். இவர் முன்னாள் நாடாளுமன்ற உறுப்பினர் ஆவார். இவர்  இந்தியப் நாடாளுமன்றத்தின்  மேலவையான மாநிலங்களவைக்கு தமிழ்நாடிலிருந்து   இந்திய தேசிய காங்கிரசு சார்பில் தேர்ந்தெடுக்கப்பட்டார். இந்திய நாடாளுமன்றத்தில் முதல் பெண் கொறடா இவர் ஆவார். இவர் 1953 முதல் 1960 வரை எத்திராஜ் மகளிர் கல்லூரியின் முதல்வராக இருந்தார்.

ஆரம்பகால வாழ்க்கை மற்றும் கல்வி 
மோனா மிட்டர் 1899 ஆம் ஆண்டில்  பரம்பூரில் ஆர். கே. மிட்டர் மற்றும் பெனோடினி போஸ் மிட்டரின் மகளாகப் பிறந்தார். இவரது தந்தை ஒரு அறுவை சிகிச்சை நிபுணர் மற்றும் இராணுவத்தில்  லெப்டினன்ட் கர்னலாக இருந்தவர்.  இவர் இந்தியாவில்  உதகமண்டலத்தில் உள்ள செயின்ட் ஹில்டாவில் பயின்றார், பின்னர் இவர் பெட்ஃபோர்ட் மகளிர் பள்ளியிலும் லண்டனில் உள்ள வெஸ்ட்ஃபீல்ட் கல்லூரியிலும் தனது கல்வியைத் தொடர்ந்தார். இவர் மொழி மற்றும் இலக்கியத்தில் இளங்கலை பட்டம் பெற்றார்.

தொழில் 
ஹென்ஸ்மேன் தனது பணி வாழ்க்கையின் பெரும்பகுதியை உயர் கல்வித் துறையில் கழித்தார். இவர் இளம் பெண்ணாக இருந்தபோதே லாகூரில் உள்ள கின்னெய்ட் கல்லூரியில் ஆசிரியராக இருந்தார். 1924 இல்,  சென்னை மகளிர் கிறிஸ்தவ கல்லூரியில் ஆங்கிலம் மற்றும் பிரெஞ்சு பேராசிரியரானார். 1930 ஆம் ஆண்டில், ஹென்ஸ்மேன் மதராஸ் பல்கலைக்கழகத்தில் ஆசிரிய செனட் உறுப்பினராக பணியாற்றினார்.  எதிராஜ் மகளிர் கல்லூரியில் சுபூர் பார்த்தசாரதிக்குப் அடுத்து  இரண்டாவது முதல்வராக 1953 முதல் 1960 வரை இவர் இருந்தார். 1962 ஆம் ஆண்டில், ஆஸ்திரேலிய பல்கலைக்கழக மகளிர் கூட்டமைப்பின் இரண்டாண்டு மாநாட்டில், இந்திய பல்கலைக்கழக மகளிர் கூட்டமைப்பின் முன்னாள் தலைவராக கலந்து கொண்டார்.

ஹென்ஸ்மேன் குறிப்பாக கிறிஸ்தவ பெண்களுக்கு ஆதரவளிப்பதில்  அக்கறை காட்டினார். 1929 ஆம் ஆண்டில் இவர் சென்னையில் இளம் கிறிஸ்தவ பெண்கள் சங்கத்தின் முதல் இந்தியத் தலைவராக நியமிக்கப்பட்டார். 1937 இல், இவர் உலக இளம் கிறிஸ்தவ பெண்கள் சங்கத்தின்  துணைத் தலைவராக இருந்தார். கல்கத்தா (1936) மற்றும் எடின்பர்க் (1938) ஆகியவற்றில் நடந்த சர்வதேச பெண்கள் கவுன்சில் கூட்டங்களில் கலந்து கொண்டார். இவர் திட்டக் குழுக்களில் ஒன்றை வழிநடத்தினார் மேலும் 1938 இல்  தம்பரத்தில் நடந்த உலக சமயப் பரப்பாளர் மாநாட்டிற்கு பிரதிநிதியாக சென்றார்.

ஹென்ஸ்மேன் மதராசில் சமாதான நீதவானாக இருந்தார்  மேலும் இந்திய நாடாளுமன்ற உறுப்பினராக இருந்தார், மாநிலங்களவையில் மதராஸ் மாநிலத்தின் சார்பாக இந்திய தேசிய காங்கிரஸ் சர்பில் மாநிலங்களவைக்கு அனுப்பப்பட்டார். இவர் இந்திய நாடாளுமன்றத்தில் முதல்  பெண் கொறடா ஆவார். இவர்  ஐக்கிய நாடுகள் அவையில் இந்திய பிரதிநிதியாக சென்றார்.

1937 ஆம் ஆண்டில், ஹென்ஸ்மேன் பிரித்தானிய பேரரசின் ஆணை (MBE) உறுப்பினராக்கப்பட்டார்.

தனிப்பட்ட வாழ்க்கை 
மோனா மிட்டர்  யாழ்ப்பாண தமிழ் வம்சாவளியைச் சேர்ந்த மருத்துவர் ஹென்றி எஸ். ஹென்ஸ்மானை மணந்தார். இவர்களுக்கு ராஜ்குமார், பெனோடினி என்ற இரண்டு பிள்ளைகள் இருந்தனர். மோனா மிட்டர் 1991 இல், 92 வயதில், சென்னையில் இறந்தார்.

குறிப்புகள் 
 

1991 இறப்புகள்
1899 பிறப்புகள்
இந்திய தேசிய காங்கிரஸ் அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
மயூரி காயத்திரி

மயூரி காயத்திரி  (Mayuri Kyatari) (பிறப்பு: ஜூலை 11, 1992) ஒரு இந்தியத் திரைப்பட நடிகையும், வடிவழகியுமாவார். மயூரி, தனது திரை வாழ்க்கையை அஸ்வினி நட்சத்திரம் என்ற கன்னடத் நாடகத் தொடர் மூலம்  தொடங்கினார். இது இவரை பிரபலமாக்கியது. கன்னடத் திரைப்படங்களான கிருஷ்ணா லீலா, இஷ்டகாமியா, நடராஜா சர்வீஸ், ருஸ்தம் ஆகிய படங்களிலும் தோன்ற ஆரம்பித்தார்.

ஆரம்ப கால வாழ்க்கை 
மயூரி, கீதா மற்றும் பிரகாஷ் ஆகியோருக்கு மகளாக கர்நாடகாவின் ஹூப்ளியில் பிறந்து வளர்ந்தார். ஹூப்ளியில் தனது பள்ளிக்கல்வியை முடித்தப் பின்னர், ஹூப்ளி, ஆக்ஸ்போர்டு கல்லூரியில் வணிகத்தில் இளங்கலைப் பட்டம் பெற்றார். இவர் தனது தொழில் வாழ்க்கையில் நான்கு ஆண்டுகள் ஒரு நிகழ்ச்சித் தொகுப்பாளராகவும் இருந்தார். கன்னட நாடகத் தொடரான அஸ்வினி நடசத்திரத்தில்  இவர் முதன்முதலில் தோன்றினார். அதில் இவர் ஒரு நடிகரின் மனைவியாக 'அஸ்வினி' என்ற வேடத்தில் நடித்தார்.

2015ஆம் ஆண்டில் கன்னட திரைத்துறையில் நுழைந்தார். கன்னடப் படமான கிருஷ்ணா லீலாவில் இவர் முதலில் ஒப்பந்தம் செய்யப்பட்டார். இந்த திரைப்படம் 100 நாட்கள் திரையிடப்பட்டு வெற்றிகரமாக நிறைவடைந்தது. இது, நாகத்திஹள்ளி சந்திரசேகரின் அடுத்த படமான இஷ்டகாமியா படத்தில் நடிகர் விஜய் சூர்யாவுடன் நடிப்பதற்கும் ஒரு வாய்ப்பாக அமைந்தது. காவ்யா செட்டி, புனீத் ராச்குமார் இணைந்து நடித்திருந்த நடராஜா  சர்வீஸ் என்ற திரைப்படத்தில் சரனுடன் இணைந்தும் பணியாற்றியுள்ளார்.

சொந்த வாழ்க்கை 
மயூரி, தனது நீண்டகால காதலரான அருணை 2020 ஜூன் 12 அன்று பெங்களூர் சிறீ திருமலகிரி சிறீ இலட்சுமி வெங்கடேசுவர சுவாமி கோவிலில் திருமணம் செய்து கொண்டார்.

விருதுகள் 

"கிருஷ்ணா லீலா" படத்துக்காக சிறந்த கன்னடநடிகைக்கான விருதுக்கு பரிந்துரைக்கப்பட்டார்.

மேற்கோள்கள்

வெளி இணைப்புகள் 

 

கன்னடத் திரைப்பட நடிகைகள்
வாழும் நபர்கள்
1998 பிறப்புகள்